A4-0032/99

Ψήφισμα σχετικά με την πολιτική στον τομέα των μεταφορών: εναρμόνιση των κοινωνικών διατάξεων

Το Ευρωπαϊκό Κοινοβούλιο,

- έχοντας υπόψη τον Ευρωπαϊκό Κοινωνικό Χάρτη του Συμβουλίου της Ευρώπης του Οκτωβρίου 1961,

- έχοντας υπόψη την οδηγία 93/104/ΕΚ της 23ης Νοεμβρίου 1993, σχετικά με ορισμένες πτυχές όσον αφορά την οργάνωση του χρόνου εργασίας ((ΕΕ L 307 της 13.12.1993, σελ. 18.)),

- έχοντας υπόψη τα άρθρα 118Α και 118Β της Συνθήκης περί ιδρύσεως της Ευρωπαϊκής Κοινότητας,

- έχοντας υπόψη τα άρθρα 137, 138 και 139 της ενοποιημένης απόδοσης, μετά το Ευρωπαϊκό Συμβούλιο του Άμστερνταμ, της Συνθήκης περί ιδρύσεως της Ευρωπαϊκής Κοινότητας η οποία προβλέπει τη διαδικασία συναπόφασης για διάφορες πλευρές της κοινωνικής πολιτικής,

- έχοντας υπόψη το Λευκό Βιβλίο της Επιτροπής της 15ης Ιουλίου 1997 σχετικά με τους τομείς και τις δραστηριότητες που εξαιρούνται από την οδηγία για το χρόνο εργασίας (COM(97)0334),

- έχοντας υπόψη το έγγραφο διαβούλευσης της Επιτροπής σχετικά με το δεύτερο στάδιο της διαβούλευσης με τους ευρωπαίους κοινωνικούς εταίρους σχετικά με τους τομείς και τις δραστηριότητες που εξαιρούνται από την οδηγία για το χρόνο εργασίας,

- έχοντας υπόψη την έκθεση της Επιτροπής όσον αφορά την εφαρμογή κατά το διάστημα 1993-1994 του κανονισμού (ΕΟΚ) αριθ. 3820/85, σχετικά με την εναρμόνιση ορισμένων διατάξεων κοινωνικού χαρακτήρα στον τομέα των οδικών μεταφορών (COM(97)0698),

- έχοντας υπόψη την ανάγκη επίτευξης στο μέτρο του δυνατού μιας ενιαίας εφαρμογής των κανονισμών (ΕΟΚ) αριθ. 3820/85 και (ΕΟΚ) 3821/85 της 20ής Δεκεμβρίου 1985, για το όργανο ελέγχου στις οδικές μεταφορές στα κράτη μέλη προκειμένου να δημιουργηθούν οι ορθές συνθήκες εργασίας και ανταγωνισμού,

- έχοντας υπόψη τις εργασίες της 3ης Πανευρωπαϊκής Διάσκεψης Μεταφορών στο Ελσίνκι, και κυρίως τις εργασίες της ομάδας εργασίας της αριθ. 1, όπου οι κοινωνικές πτυχές αποτέλεσαν σημαντικό στοιχείο των συζητήσεων,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0032/99),

A. λαμβάνοντας υπόψη ότι στους διάφορους τομείς των μεταφορών παρατηρούνται άνισες εξελίξεις τόσο ως προς την υλοποίηση της ενιαίας αγοράς όσο και ως προς την ελεύθερη κυκλοφορία των προσώπων, ότι σημειώνεται καθυστέρηση σε σχέση με άλλους τομείς της οικονομίας και ότι η κοινωνική νομοθεσία στον τομέα των μεταφορών αντικατοπτρίζει αυτές τις άνισες εξελίξεις,

Β. λαμβάνοντας υπόψη ότι η κοινωνική εναρμόνιση πρέπει να βασίζεται σε υψηλές κοινωνικές προδιαγραφές ασφάλειας, προσόντων και κατάρτισης και πρέπει να συμβάλλει στην ανάπτυξη της απασχόλησης,

Γ. λαμβάνοντας υπόψη ότι η διαχείριση των μεταφορών θα καθορίσει την ποιότητα των δυνατοτήτων μετακίνησης των πολιτών,

Δ. λαμβάνοντας υπόψη ότι η κοινωνική εναρμόνιση δεν έχει στόχο τον έλεγχο των δυνάμεων της αγοράς αλλά την αναχαίτιση του ανταγωνισμού που οργανώνεται εις βάρος της υγείας, της ασφάλειας, της ποιότητας ζωής και της κινητικότητας εν γένει,

Ε. λαμβάνοντας υπόψη ότι για τους εργοδότες είναι απαραίτητοι σαφείς και ξεκάθαροι κανόνες, στο βαθμό που οι κανόνες αυτοί οροθετούν για όλους το πεδίο στο οποίο αναπτύσσεται ο ανταγωνισμός και αποτρέπουν ένα ιδιαίτερα ανεξέλεγκτο ανταγωνισμό ο οποίος είναι καταστροφικός για τις θέσεις απασχόλησης και το κεφάλαιο,

ΣΤ. λαμβάνοντας υπόψη ότι η προαναφερθείσα οδηγία 93/104/ΕΚ σχετικά με το χρόνο εργασίας εξαιρεί τους τομείς των μεταφορών και ότι οι πρωτοβουλίες που ανέλαβε η Ευρωπαϊκή Επιτροπή στοχεύουν στην εξεύρεση λύσεως σ' αυτή την κατάσταση, πράγμα που το Ευρωπαϊκό Κοινοβούλιο και η Επιτροπή του Μεταφορών και Τουρισμού επιθυμούν και έχουν υποστηρίξει από καιρό,

Ζ. λαμβάνοντας υπόψη ότι ο χρόνος εργασίας αποτελεί σημαντικό στοιχείο στην προστασία της υγείας, της ασφάλειας των μεταφορών και του ανταγωνισμού μεταξύ των επιχειρήσεων και ότι αυτός ο ανταγωνισμός αυξάνεται τα τελευταία χρόνια παράλληλα με την ελευθέρωση των αγορών και ότι συνεπώς χρειάζεται να προστατευθούν οι εργαζόμενοι έναντι των καταχρήσεων,

Η. λαμβάνοντας υπόψη ότι επί του παρόντος καταβάλλονται προσπάθειες στους διάφορους τομείς προκειμένου να επιτευχθεί συμφωνία σε ευρωπαϊκό επίπεδο μεταξύ εργοδοτών και εργαζομένων και ότι αυτές οι συμφωνίες θα χρησιμεύσουν ως βάση για τις νομοθετικές προτάσεις εκ μέρους της Επιτροπής,

Θ. λαμβάνοντας υπόψη ότι η εσωτερικοποίηση του εξωτερικού κόστους θα έχει επίπτωση στην ποιότητα εργασίας και την ποιότητα ζωής των πολιτών,

Ι. λαμβάνοντας υπόψη ότι η κατάρτιση και οι όροι πρόσβασης στο επάγγελμα και στις διάφορες ειδικεύσεις συνιστούν σημαντική πτυχή για την ποιότητα ζωής και την ασφάλεια της εκτέλεσης των διαφόρων καθηκόντων,

ΙΑ. λαμβάνοντας υπόψη ότι οι μεταφορές πρέπει να λαμβάνουν ιδιαίτερα υπόψη τα άτομα με περιορισμένη κινητικότητα,

ΙΒ. λαμβάνοντας υπόψη ότι οι έλεγχοι και οι κυρώσεις των υφιστάμενων ρυθμίσεων πρέπει να είναι ενιαίοι και τακτικοί και ότι πρέπει να καθορίζονται οι ευθύνες,

ΙΓ. λαμβάνοντας υπόψη ότι πρέπει να καθορισθούν καλύτερα οι έννοιες όπως χρόνος εργασίας, ενεργητική και παθητική εργασία, μετακινούμενοι και μη μετακινούμενοι εργαζόμενοι σε τομεακό επίπεδο και σε διεθνές επίπεδο,

ΙΔ. λαμβάνοντας υπόψη ότι η Συνθήκη του Άμστερνταμ περιλαμβάνει κεφάλαιο για την απασχόληση και ότι πολλά από τα μέτρα που προτείνονται στον τομέα των μεταφορών έχουν αντίκτυπο στην απασχόληση κατά περίπου 6 εκατ. άτομα και κατά 3 εκατ. θέσεις απασχόλησης για λογαριασμό αυτού του τομέα,

ΙΕ. λαμβάνοντας υπόψη ότι στον τομέα της αεροπορίας, όπου η ελευθέρωση πραγματοποιήθηκε με μεγάλα βήματα, ο χρόνος πτήσης και ανάπαυσης των πιλότων και του προσωπικού καμπίνας όπως και η κατάρτιση του προσωπικού καμπίνας, δεν ρυθμίζονται σε ευρωπαϊκό επίπεδο,

ΙΣΤ. λαμβάνοντας υπόψη ότι στο ναυτιλιακό τομέα οι κοινωνικοί εταίροι κατέληξαν σε συμφωνία,

ΙΖ. λαμβάνοντας υπόψη ότι στο σιδηροδρομικό τομέα ισχύουν εθνικές συμβάσεις εργασίας και ότι πολύ πρόσφατα οι εργοδότες και οι εργαζόμενοι κατέληξαν σε συμφωνία σχετικά με το χρόνο εργασίας και ανάπαυσης σε ευρωπαϊκό επίπεδο,

ΙΗ. λαμβάνοντας υπόψη τις δυσκολίες για την επίτευξη συμφωνίας στον τομέα των εσωτερικών πλωτών συγκοινωνιών για τον οποίο η Ευρωπαϊκή Επιτροπή εκπονεί επί του παρόντος νομοθετική πρόταση,

ΙΘ. λαμβάνοντας υπόψη ότι οι οδικές μεταφορές συνιστούν σε μεγάλο βαθμό την πλέον σημαντική ομάδα που εξαιρείται από την οδηγία 93/104/ΕΚ και ότι για την εν λόγω ομάδα οι κανονισμοί 3820/85 και 3821/85 (χρόνος οδήγησης και ανάπαυσης - ταχογράφος) δεν είναι επαρκείς για την εξασφάλιση κοινωνικής προστασίας και συνεπώς επαρκούς ανταγωνισμού μεταξύ των επιχειρήσεων, όπως καταδεικνύει η προαναφερομένη 18η έκθεση της Επιτροπής για την εφαρμογή των εν λόγω κανονισμών κατά τη διάρκεια των ετών 1993-1994,

Ι. Γενικές αρχές

1. υπογραμμίζει την άμεση σχέση που υπάρχει μεταξύ μιας σωστής ρύθμισης του χρόνου εργασίας, της ασφάλειας των μεταφορών και της υγείας των εργαζομένων, πράγμα που έχει ως πλεονέκτημα για τους εργοδότες τη δημιουργία σαφέστερων και διαφανέστερων όρων ανταγωνισμού και ως εκ τούτου την ευρύτερη δυνατή και ταυτόχρονη εφαρμογή της οδηγίας 93/104/ΕΟΚ στους διάφορους τομείς[semigr ]

2. επικροτεί τις πρόσφατες προτάσεις της Επιτροπής σχετικά με την οργάνωση του χρόνου εργασίας στους τομείς και στις δραστηριότητες που εξαιρούνται από την οδηγία 93/104/ΕΚ, την τροπολογία στην οδηγία που αφορά τον χρόνο εργασίας, που έχει ως στόχο να καλύπτει η οδηγία όλους τους μη μετακινούμενους εργαζομένους στο σιδηροδρομικό τομέα, καθώς και τις ειδικές διατάξεις που αφορούν τον χρόνο εργασίας στους τομείς των οδικών και θαλάσσιων μεταφορών[semigr ]

3. επιμένει στην ανάγκη να καταστεί η μείωση του χρόνου εργασίας χωρίς περικοπή του μισθού ένας από τους σημαντικότερους προς προώθηση στόχους, τόσο για την απασχόληση όσο και για την ασφάλεια στον τομέα των μεταφορών[semigr ]

4. τονίζει τη σπουδαιότητα της εξασφάλισης της αντιπροσωπευτικότητας των προτεινόμενων τομεακών επιτροπών της εφαρμογής και ανάπτυξης του κοινωνικού διαλόγου προκειμένου να εξασφαλίζεται η αποτελεσματικότητα των προτεινόμενων συμφωνιών[semigr ] επιμένει ότι η τομεακή προσέγγιση πρέπει να είναι συντονισμένη προκειμένου να ενθαρρύνεται η πολυτροπική ανάπτυξη των μεταφορών[semigr ]

5. ζητεί τακτικό και ενιαίο έλεγχο των κανονισμών, καθώς και επαρκώς αποτρεπτικές κυρώσεις και μέγιστη χρησιμοποίηση των νέων τεχνικών στο θέμα του ελέγχου και της ασφάλειας των μεταφορών[semigr ]

6. καλεί το Συμβούλιο και την Επιτροπή να προβούν σε σαφή ορισμό της έννοιας «χρόνος εργασίας»[semigr ] στον τομέα των μεταφορών ο χρόνος εργασίας πρέπει να περιλαμβάνει όχι μόνον τις ώρες οδήγησης και φορτοεκφόρτωσης, αλλά όλο το χρόνο κατά τον οποίο ο εργαζόμενος βρίσκεται στη διάθεση του εργοδότη του για λόγους εργασίας[semigr ]

7. καλεί το Συμβούλιο και την Επιτροπή να ορίσουν την εξαρτημένη σχέση εργασίας και την αυτοαπασχόληση, προκειμένου να τεθεί τέρμα στην ψευδοαυτοαπασχόληση[semigr ]

8. ζητεί σαφή καθορισμό των ευθυνών μεταξύ του δίδοντος την εντολή και του εκτελούντος[semigr ]

9. ζητεί η αμοιβαία αναγνώριση της κατάρτισης και της πρόσβασης στα επαγγέλματα στον τομέα των μεταφορών να αποτελεί βασική αρχή προκειμένου να παρέχεται η δυνατότητα στους εργαζόμενους να επωφελούνται της αρχής της ελεύθερης κυκλοφορίας[semigr ] αυτό προϋποθέτει επίσης ένα επίπεδο γενικής και επαγγελματικής κατάρτισης εναρμονισμένο και προσαρμοσμένο στις ανάγκες καθώς και το σεβασμό της ισότητας ευκαιριών μεταξύ ανδρών και γυναικών[semigr ]

10. ζητεί αξιολόγηση των μέτρων στον τομέα των μεταφορών σε σχέση με τον αντίκτυπο στις θέσεις απασχόλησης, τις συνθήκες εργασίας και την κινητικότητα εν γένει[semigr ]

11. επιβεβαιώνει την αρχή της μη οπισθοχώρησης και ζητεί να ληφθούν υπόψη κατά τις διεθνείς διαπραγματεύσεις τα κοινοτικά κοινωνικά κεκτημένα προκειμένου να αποφευχθεί στο μέγιστο δυνατό βαθμό ένας διεθνής ανταγωνισμός εις βάρος των ζητημάτων που αναγνωρίζονται σε κοινοτικό επίπεδο ως ζητήματα που πρέπει να προστατευθούν από την πίεση της αγοράς[semigr ]

12. επιμένει στα ιδιαίτερα χαρακτηριστικά μιας υπηρεσίας μαζικών μεταφορών και στις νόμιμες απαιτήσεις των ατόμων με περιορισμένη κινητικότητα[semigr ]

ΙΙ. Σιδηρόδρομοι

13. εκφράζει ικανοποίηση για τη συμφωνία που υπεγράφη το Σεπτέμβριο του 1998 μεταξύ των κοινωνικών εταίρων στον εν λόγω τομέα και θεωρεί ότι θα πρέπει να εξευρεθεί συμφωνία για τους τομείς άμεσου ανταγωνισμού με τους σιδηροδρόμους[semigr ]

14. ζητεί με επιμονή από τα κράτη μέλη και την Επιτροπή να εργασθούν για την επαγγελματική και γλωσσική κατάρτιση του προσωπικού και για την αμοιβαία αναγνώριση των τίτλων σπουδών προκειμένου να το προετοιμάσει κατά τον καλύτερο δυνατόν τρόπο για μια ανοικτή αγορά και για να δοθεί η δυνατότητα μιας ορθής διαλειτουργικότητας των διαφόρων επιχειρήσεων και συστημάτων εντός του εν λόγω τομέα[semigr ]

ΙΙΙ. Εσωτερικές πλωτές συγκοινωνίες

15. εκφράζει ιδιαίτερη ικανοποίηση για το γεγονός ότι, μετά την αποτυχία των διαπραγματεύσεων μεταξύ εργοδοτών και εργαζομένων το 1995, η Επιτροπή ανέλαβε την πρωτοβουλία και επί του παρόντος επεξεργάζεται νομοθετική πρόταση που αναφέρεται κυρίως στο χρόνο ανάπαυσης και εργασίας και στη σύνθεση του πληρώματος[semigr ]

16. εκφράζει την επιθυμία η εν λόγω πρόταση να βασίζεται κυρίως στις διατάξεις που αφορούν το χρόνο εργασίας και ανάπαυσης στους άλλους τομείς μεταφορών, λαμβάνοντας υπόψη το γεγονός ότι ο τομέας περιλαμβάνει πολλούς αυτοασχολούμενους[semigr ]

IV. Εναέριες μεταφορές

17. διαπιστώνει ότι για το προσωπικό εδάφους θα πρέπει κατ' αρχήν να ισχύσει η οδηγία για το χρόνο εργασίας αλλά ότι τα πρακτικά μέτρα της εφαρμογής αυτής της οδηγίας είναι ανεπαρκή[semigr ]

18. διαπιστώνει ότι οι προσπάθειες θέσπισης μιας εναρμονισμένης ρύθμισης σε επίπεδο ΕΕ όσον αφορά το χρόνο πτήσης και ανάπαυσης για το ιπτάμενο προσωπικό προσχωρούν αργά[semigr ] είναι της γνώμης ότι αυτή η κατηγορία προσωπικού χρειάζεται μια εναρμονισμένη ρύθμιση προς το συμφέρον της υγείας και της ασφάλειας τόσο των επιβατών όσο και του προσωπικού[semigr ]

19. εκφράζει βαθιά λύπη για το γεγονός ότι η πρόταση της Επιτροπής σχετικά με τις απαιτήσεις ασφάλειας και την πιστοποίηση της επαγγελματικής καταλληλότητας για το προσωπικό καμπίνας της πολιτικής αεροπορίας (COM(97)0382) δεν περιλαμβάνεται μεταξύ των θεμάτων προτεραιότητας της σημερινής Προεδρίας[semigr ]

20. εκφράζει βαθιά λύπη διότι οι διεθνείς συμφωνίες δεν λαμβάνουν επαρκώς υπόψη τις συνέπειες του outsourcing και τις συνθήκες εργασίας και πρόσβασης στα επαγγέλματα, πράγματα που κρίνονται απαραίτητα σε ευρωπαϊκό επίπεδο[semigr ]

V. Θαλάσσιες μεταφορές

21. θεωρεί ότι στον τομέα των θαλάσσιων μεταφορών η απασχόληση απειλείται σοβαρά με την απόφαση της κατάργησης των πωλήσεων χωρίς ΦΠΑ και παραπέμπει στις προηγούμενες θέσεις που έχει λάβει[semigr ]

22. θεωρεί ότι η πρόσφατη πρόταση της Επιτροπής για την υποχρέωση των ναυτιλιακών εταιριών της ΕΕ να αμείβουν τους εργαζόμενους τρίτων χωρών ως εργαζόμενους που προέρχονται από χώρες της ΕΕ συνιστά ένα βήμα προς την ορθή κατεύθυνση για τη διασφάλιση του επαγγέλματος του ναυτικού στην Ευρώπη[semigr ]

23. εκφράζει ικανοποίηση για τη συμφωνία που επιτεύχθηκε σ' αυτόν τον τομέα όσον αφορά τον χρόνο εργασίας και ανάπαυσης, η οποία βασίζεται σε συμφωνία που έχει συναφθεί στο πλαίσιο της ΔΟΕ (Διεθνής Οργάνωση Εργασίας), και αναμένει τη νομοθετική πρόταση της Επιτροπής[semigr ]

VI. Οδικές μεταφορές

24. διαπιστώνει την αποτυχία των διαπραγματεύσεων σε ευρωπαϊκό επίπεδο μεταξύ κοινωνικών εταίρων σ' αυτόν τον τομέα για το ζήτημα-κλειδί της μεταρρύθμισης του ισχύοντος καθεστώτος για το χρόνο οδήγησης και ανάπαυσης και υποστηρίζει τη στάση της Επιτροπής η οποία δεν παρέτεινε περαιτέρω την προθεσμία που έχει δοθεί στους διαπραγματευτές και εκπονεί νομοθετική πρωτοβουλία[semigr ]

25. διαπιστώνει ότι παρόλα αυτά οι εν λόγω διαπραγματεύσεις δημιούργησαν ένα ευρύ πεδίο συνεννόησης το οποίο πρέπει να χρησιμεύσει ως βάση για τις νομοθετικές προτάσεις της Ευρωπαϊκής Επιτροπής[semigr ]

26. διαπιστώνει στο θέμα του ελέγχου του χρόνου οδήγησης ότι οι αποκλίσεις μεταξύ των προστίμων στις διάφορες χώρες και η διαφορά στη συχνότητα των ελέγχων αποτελούν αιτία διακρίσεων και ως εκ τούτου ζητεί επίμονα από τα κράτη μέλη να καταβάλουν προσπάθεια για εναρμόνιση σ' αυτό το θέμα[semigr ]

27. επιμένει στο να ληφθούν υπόψη οι ιδιοκτήτες-οδηγοί κυρίως όσον αφορά τα μέτρα για τη βελτίωση της ασφάλειας και της κατάρτισης καθώς και την πρόσβαση στο επάγγελμα[semigr ]

28. επιβεβαιώνει την πεποίθησή του ότι η κοινοτική ρυθμιστική δράση είναι ουσιαστικής σημασίας για να μπορέσουν τα κράτη μέλη να εφαρμόσουν τους κανόνες για τον χρόνο εργασίας, και, λαμβάνοντας υπόψη τη συμβολή που θα πρέπει να προσφέρει η ανάπτυξη του ταχογράφου ως προς το θέμα αυτό, καλεί την Επιτροπή να εξασφαλίσει την εφαρμογή ενδελεχών ελέγχων σε συνδυασμό με αποτελεσματικές κυρώσεις και ότι θα πρέπει να καθιερωθούν πλήρεις εκθέσεις σχετικά με την εφαρμογή των μέτρων από τα κράτη μέλη εντός κοινών προθεσμιών, ούτως ώστε να μπορέσει να σχηματισθεί πλήρης συνοπτική εικόνα των κοινωνικών θεμάτων στον τομέα των οδικών μεταφορών[semigr ]

29. ζητεί επίσης επίμονα στο πλαίσιο της νέας νομοθετικής πρωτοβουλίας, εκτός από τον περιορισμό του χρόνου εργασίας ννα καταστεί δυνατή μεγαλύτερη ελαστικότητα ως προς την διοργάνωση του χρόνου εργασίας[semigr ]

30. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.